اولی جانسٹن

اولی جانسٹن مشہور فلمساز کمپنی والٹ ڈزنی کے ایک معروف فنکار تھے۔ ان کی فلموں میں سنو وائٹ اور سیون ڈوارفز، پنوچیو اور پیٹر پین شامل ہیں۔ والٹ ڈزنی کے بھتیجے روئے ڈزنی کے مطابق ’اولی فنکاروں کی ایک شاندار نسل سے تعلق رکھتے تھے، وہ ہمارے فن کے بانیوں میں سے تھے۔ ‘

 کرئیر 
اولی جانسٹن نے لاس اینجلس کے کوئینرڈ آرٹ انسٹی ٹیوٹ سے تعلیم حاصل کی اور انیس سو پینتیس میں ترقی پزیر ڈزنی سٹوڈیو نے مکیز گارڈنز، پلوٹوز ججمنٹ اور مکیز رائیول جیسے کارٹونوں پر کام کرنے کے لیے ان کی خدمات حاصل کر لیں۔

 فلم 
ان کی پہلی فیچر فلم سنو وائٹ اور سیون ڈوارفز تھی جو انیس سو سینتیس میں تیار ہوئی۔ اس کے بعد انھوں نے ڈزنی کی اینیمیٹڈ (خاکوں پر مبنی) فلموں فینٹیسیا، سینڈریلا، لیڈی اینڈ ٹریمپ، سلیپنگ بیوٹی اور جنگل بُک پر کام کیا۔ ان کے بنائے گئے مشہور مناظر میں بامبی کی ماں کی شکاری کے ہاتھوں دل دکھا دینے والی ہلاکت کا منظر شامل ہے۔ اولی جانسٹن نے جنوری انیس سو اٹھہتر میں ریٹائرمنٹ لے کر خود کو تحریر و تصنیف، تدریس اور مشاورت کے لیے وقف کر دیا۔

 اعزازات 
1999ء میں انھیں ڈزنی لیجنڈ ایوارڈ دیا گیا جبکہ سنہ دو ہزار تین میں اکیڈمی آف موشن پکچر آرٹس اینڈ سائنسز نے ان کے اعزاز میں ایک خصوصی تقریب منعقد کی۔ سال دو ہزار پانچ میں انھیں نیشنل میڈل آف آرٹس سے نوازا گیا، وہ یہ اعزاز حاصل کرنے والے اپنے شعبے کے پہلے فنکار تھے۔ اولی جانسٹس کا انتقال اپریل 2008 کو ریاست واشنگٹن میں ہوا۔

زمرہ:1912ء کی پیدائشیں
زمرہ:2008ء کی وفیات
زمرہ:امریکی فلم ہدایت کار
زمرہ:پالو آلٹو، کیلیفورنیا کی شخصیات
زمرہ:پالو آلٹو، کیلیفورنیا کے مصنفین
زمرہ:جامعہ کیلیفورنیا، برکلی کے فضلا
زمرہ:فضلاء سٹینفرڈ یونیورسٹی
زمرہ:کیلیفورنیا کے فلم ہدایت کار
زمرہ:کامنز زمرہ جس کا ربط ویکی ڈیٹا پر ہے
زمرہ:جامعہ سٹینفرڈ کے فضلا
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے امریکی فنکار
زمرہ:بیسویں صدی کے امریکی مصنفین
زمرہ:ڈزنی کی شخصیات
زمرہ:واشنگٹن (ریاست) میں اموات
زمرہ:امریکی صوتی اداکار
زمرہ:پالو آلٹو ہائی اسکول کے فضلا